da en en en fr de da id da nb da da da da da da da nb da da da da da da da da da da da en en
Det gled i olie indtil der gik skuremiddel i det - Svanholm Cricketklub
Søndag d. 28. juni 2020 kl. 20:06 af Henrik Pfaff
Søndag besøgte vores 2. hold AB til en T 20. Vi havde debut af vores australier Carlisle White (lokket til DK af en dame naturligvis), anførerdebut i en turneringskamp af Said Alam (vikarierende for den skadede Imran Raja) og gensyn med Mudassar Ali.
Hassan Rashid (33 på 32 bolde) og Said Alam (41 på 49 bolde) åbnede og var begge ude ved totalen 99 med 5 overe tilbage.
Sjældent har man ser hvad der skete derefter, når man betænker, at der er tale om lutter garvede cricketers. De skulle bare ind og hakke på tværs og det lykkedes dem at formøble 7 gærder og at lave sølle 16 point i de sidste overs. Har man set magen.
Vi endte altså forsvare 121/9 og igen så altid ud til at gå som smurt, da 5 AB'ere var ude for 41, mest takket være Asad Shahs 3/18. Pludselig glemte kastere length and line og på de sidste seks overe præsterede Aberne 67 point. Så skal man altså kaste dårligt.
AB skulle lave 14 i de sidste to overe for gevinst med rigeligt med gærder, men Zeshan Kahn (2/18) fik bid og anføreren mente selv han var den roligste, når det gjaldt den sidste over, hvor AB manglede 12 og de endte da også med 6 for lidt på på 115/8.
Skal vi sige det på den måde, at bortset en tre stykker har vi set det bedre !
De tre andeholdsspillere, der gjorde sig mod AB. Fra venstre Hassan Rashid, Asad Shah og Said Alam
Ikke prangende for DCF-drengene
Tredieholdet led årets første nederlag – i Køge – og det var et af de større trods nærværelse af 5 U-19 landsholdsspillere.
Kastningen var umanerligt rædsom fra et par af dem og på 30 overe høstede de i øvrigt ganske udmærkede køgespillere (flest afghanere) uhørte 189. Anfører Abdullah Mahmood kastede udmærket (3/13) og dagens solstrålehistore Zaaid Seth tog 3/45, mens nyerhvervelsen Moez Raza fik 3/20.
Zaaid Zethi viste sit potentiale i Køge
Musa Mahmood kæmpede for sagen med sine 25, men den øvrige DCF-top bød på intet. Havde det ikke været for Zaaid Sethi, der formentlig aldrig tidligere har lavet over 10 i en turneringskamp, havde det være direkte pinligt. Nu endte vi med 108 takket være hans 34 udført med en ganske køn batføring.
Til gengæld var det en ganske anden sag med vores juniorer om torsdagen på Svanholm Park, hvor de i en juniorkamp mødte arvefjenden KB, der jo har erhvervet tre af vore fra sidste år, så der var stemning og fest med mange KB-supporters på lægterne.
Det var en T 20, hvor vi gik først til gærdet og drejede gaflen godt og grundigt rundt i KB ved at starte med 193 for 1 gærde. Resten blev trukket. Da der kun må laves 50 point.
Musa Mahmood 50x, Lucky Ali 50x, Moez Raza 51x og Wahid Mahmood 20. KB ude for 81. 3/18 til Wahid Mahmood og et inspireret markspil med flotte detailler. Desværre spiller juniorerne kun med 8 mand nu om stunder og det kan forklare lidt om vores høje score.
Lilleputterne og drengene havde også sæsondebut, lilleputterne tabte til Ishøj, mens drengene slog KB/Albertslund.
3 kampe næste weekend
Næste weekend skal 2. holdet lørdag spille ude mod Copenhagen (T 50), 1. holdet ude mod Hvidovre (T 20) og 3. holdet hjemme mod Glostrup 2